Návrh nariadenie rady ktorým sa mení a dopĺňa nariadenie (ES) č. 1683/95 stanovujúce jednotný formát víz, pokiaľ ide o číslovanie víz /* KOM/2008/0188 v konečnom znení - CNS 2008/0074 */





[pic] | KOMISIA EURÓPSKYCH SPOLOČENSTIEV | Brusel, 14.4.2008 KOM(2008) 188 v konečnom znení 2008/0074 (CNS) Návrh NARIADENIE RADY ktorým sa mení a dopĺňa nariadenie (ES) č. 1683/95 stanovujúce jednotný formát víz, pokiaľ ide o číslovanie víz (predložený Komisiou) DÔVODOVÁ SPRÁVA 1. KONTEXT NÁVRHU | Dôvody a ciele návrhu Číslo víza je nedeliteľnou súčasťou jednotného formátu víz. Slúži na označenie víza vydaného štátnemu príslušníkovi tretej krajiny jedným z členských štátov. Číslo je počas výrobného procesu ešte pred jeho pridelením konkrétnej osobe vytlačené na nálepku, aby tak bolo možné identifikovať stratené alebo ukradnuté nevyplnené doklady. Slúži aj na registráciu vízových nálepiek s cieľom kontrolovať zásoby nálepiek a vydané víza. Číslovanie víz sa v súčasnosti realizuje čiastočne na základe prílohy k nariadeniu (ES) Č. 1683/95 stanovujúceho jednotný formát víz[1] a čiastočne na základe technických špecifikácii, ktoré prijala Komisia[2]. Pozostáva z čísla víza, pred ktorým je uvedené označenie vydávajúceho členského štátu vo forme písmena (písmen), tak ako je to stanovené v bode 3 prílohy k uvedenému nariadeniu. Písmeno (písmená) je (sú) v súčasnosti odvodené od kódov krajín používaných na evidenčných číslach vozidiel. Medzinárodná organizácia civilného letectva (ICAO) stanovila normy uplatňujúce sa na počítačovo spracovateľné cestovné doklady a najmä zoznam kódov krajín. V súlade s normami ICAO musí prvý riadok počítačovo spracovateľnej časti vízovej nálepky zahŕňať kód krajiny podľa ICAO, ktorý tvoria 3 písmená a ktorý označuje štát vydávajúci vízum, a v druhom riadku je (deväťmiestne) číslo víza. Jednotný formát víz musí byť počítačovo spracovateľný, a preto musí spĺňať požiadavky normy ICAO, aby sa urýchlila kontrola na hraniciach. Keďže číslo víza uvedené v druhom riadku počítačovo spracovateľnej časti nálepky má len 9 znakov, vyskytli sa v minulosti problémy so súčasným číslovaním víz: Po prvé, členské štáty si číslovanie vyložili svojím vlastným spôsobom (niektoré použili viac ako 9 znakov, ktoré nebolo možné vtesnať do časti nálepky, ktorá je počítačovo spracovateľná, a preto tam nebolo číslo uvedené celé), ktorý vyhovoval požiadavkám ich vlastnej výroby vízových nálepiek ale nespĺňal v plnej miere požiadavky nariadenia (ES) č. 1683/95 a špecifikácie normy ICAO. Následkom toho neboli víza počítačovo spracovateľné a museli byť do systému zadávané manuálne alebo nemohli byť takto v systéme ani vyhľadané. Po druhé, súčasná podoba technických špecifikácií jednotného formátu víz neposkytuje dostatočné miesto pre znaky sériového čísla vízovej nálepky v prípade tých štátov, ktoré používajú dlhé čísla víz. Okrem toho sa vyskytli určité nezrovnalosti, pretože kód krajiny použitý v počítačovo spracovateľnej časti nálepky korešponduje s kódom ICAO a kód krajiny použitý v čísle vízovej nálepky zasa vychádza zo systému používaného v prípade evidenčných čísiel vozidiel. Doteraz neboli tieto rozdiely natoľko dôležité, pretože víza sa kontrolovali len vizuálne pri hraničnej kontrole alebo prečítaním počítačovo spracovateľnej časti nálepky. Keď začne fungovať Vízový informačný systém (VIS), bude sa kontrola na prechodoch vonkajších hraníc v zásade realizovať s použitím čísla vízovej nálepky v kombinácii s odtlačkami prstov držiteľa víza. Systém VIS vyhľadá na základe čísla vízovej nálepky spis príslušnej žiadosti o vízum a overí, či sa odtlačky prstov osoby, ktorá vízum predložila na hranici, zhodujú s odtlačkami prstov zaznamenanými na konzuláte v spise žiadosti o vízum. Vo väčšine prípadov sa v systéme VIS bude vyhľadávať prostredníctvom zosnímania počítačovo spracovateľnej časti vízovej nálepky. Systém VIS sa preto opiera o jedinečné číslo víza, ktoré je číslom vytlačeným na vízovej nálepke a nachádza sa v tej časti nálepky, ktorá je počítačovo spracovateľná. Z tohto dôvodu je potrebné zmeniť súčasné číslovanie víz, aby číslo vízových nálepiek bolo jedinečné a aby sa tak predišlo nájdeniu viacerých vízových záznamov pri overovacom procese namiesto nájdenia len jediného relevantného spisu žiadosti o vízum. Zároveň sa zdá vhodné začať pri číslovaní vízových nálepiek používať kód krajiny podľa normy ICAO. Kód krajiny na latentnom obraze by sa v zásade mal takisto zmeniť. Keďže kód krajiny je na latentnom obraze vytlačený pomocou hĺbkotlače, bolo by potrebné zmeniť tlačiarenské platne, čo je veľmi nákladné. Zmena latentného obrazu nie je nutná, keďže obraz nesúvisí s číslovaním. K jeho úprave by sa malo pristúpiť neskôr, keď budú pripravené ostatné zmeny a doplnenia nariadenia (ES) č. 1683/95, s cieľom vyhnúť sa v súčasnosti vysokým nákladom. | Všeobecný kontext Zavedenie systému VIS na výmenu vízových údajov predstavuje jednu z hlavných iniciatív v rámci politiky EÚ zameranej na vytvorenie priestoru slobody a bezpečnosti. Systém VIS skvalitní uplatňovanie spoločnej vízovej politiky, konzulárnu spoluprácu a konzultácie medzi ústrednými orgánmi, ktoré majú na starosti vydávanie víz, aby sa zjednodušil postup pre podávanie žiadosti o udelenie víza, predišlo sa „obchodovaniu s vízami“, zjednodušil sa boj proti podvodom a kontroly na prechodoch vonkajších hraníc a v rámci územia členských štátov, pomohlo s identifikáciou a návratom nelegálnych prisťahovalcov, uľahčilo sa uplatňovanie „Dublinského nariadenia II“ (ES) č. 343/2003[3] a zabránilo sa ohrozeniu vnútornej bezpečnosti ktoréhokoľvek členského štátu. V tejto súvislosti je dôležité, aby pohraničná stráž vyhľadávajúca v systéme VIS mohla používať jedinečné čísla vízovej nálepky s cieľom nájsť záznamy, ktoré sa overia na základe odtlačkov prstov osoby, ktorá predložila vízum na hranici. | Existujúce ustanovenia v oblasti návrhu Keďže súčasné znenie ustanovení nariadenia (ES) č. 1683/95 stanovujúceho jednotný formát víz a ďalšie technické špecifikácie nezabezpečuje používanie konzistentného a jedinečného číslovania vízových nálepiek v systéme VIS, je potrebné zmeniť spôsob číslovania vízových nálepiek ešte pred zavedením systému VIS. | Hlavné organizácie/odborníci, s ktorými sa uskutočnili konzultácie Uskutočnili sa konzultácie s odborníkmi z členských štátov a odborníkmi z oblasti systému VIS s cieľom nájsť správny systém číslovania vízových nálepiek jednotným spôsobom. | Posúdenie vplyvu V prípade, že by stav týkajúci sa číslovania víz zostal nezmenený nebolo by overovanie biometrických údajov vo Vízovom informačnom systéme spoľahlivé. Preto je potrebné buď posilniť uplatňovanie súčasnej normy číslovania víz a jednotné prenesenie tohto číslovania do časti nálepky, ktorá je počítačovo spracovateľná, alebo nájsť iné možné riešenie. Súčasná norma nebola uprednostnená z dôvodu nedostatočného miesta pre uvedenie znakov. Technický výbor zriadený podľa článku 6 nariadenia (ES) č. 1683/95 zhodnotil niekoľko možností: Možnosť 1 Všetky členské štáty zabezpečia, aby ich čísla vízových nálepiek pozostávali z 9 znakov a začínali kódom krajiny, ako sa stanovuje v súčasných technických špecifikáciách, a aby boli tieto čísla identicky uvedené aj v druhom riadku strojovo snímateľnej časti nálepky. Možnosť 2 Zavedie sa nový systém, ktorý takisto používa 9 znakov, avšak na začiatku čísla sa použije kód podľa normy ICAO (ISO) pozostávajúci z 3 písmen (okrem Nemecka, ktoré používa len písmeno „D“). Následne je možné použiť ešte 6 miest. Na týchto miestach sú uvedené písmená a čísla, ktoré umožňujú vytvoriť maximálne 2 176 782 335 sériových čísel. Možnosť 3 Do druhého riadku strojovo snímateľnej časti nálepky sa vytlačí číslo vízovej nálepky avšak bez kódu krajiny. Krajina, ktorá vydala vízum sa identifikuje na základe prvého riadku strojovo snímateľnej časti nálepky. Táto možnosť umožňuje vytvoriť 999 999 999 999 sériových čísel. V pravom hornom rohu nebude uvedený kód krajiny, keďže sa bude nachádzať už v počítačovo spracovateľnej časti nálepky. Odborníci nepokladali žiadnu z týchto možností za vhodnú a dospeli k spoločnému riešeniu, ktorým je oddelenie kódu krajiny od čísla víza. Číslo víza, ktoré je deväťmiestne bude vytlačené v políčku 5 vízovej nálepky (pravý horný roh). Aby bolo možné identifikovať prázdne víza a vygenerovať jedinečné číslo, bude kód krajiny prispôsobený kódu podľa normy ICAO, ktorý sa používa v počítačovo spracovateľnej časti nálepky, predtlačený na podtlači pod číslom (nové políčko 5a). Nájdené riešenie nemá za následok len vytvorenie jedinečného čísla vízovej nálepky, ale poskytne aj ďalšie miesto pre umiestnenie znakov, čím pomôže tým štátom, ktoré používajú dlhé čísla víz. Členské štáty budú musieť zmeniť svoje tlačiarenské potupy a poskytnúť konzulátom nové vízové nálepky pred tým, než začne fungovať systém VIS. Keď začne systém VIS fungovať, budú členské štáty schopné buď pripojiť všetky konzuláty k systému, alebo aspoň podľa časového plánu postupne k systému pripojiť jednotlivé regióny. Členské štáty, ktoré podľa časového plánu začnú v určitých oblastiach používať systém VIS neskôr, budú smieť v týchto regiónoch spotrebovať zásoby starých vízových nálepiek. V ostatných prípadoch musia byť zostatkové zásoby bezpečne zničené. Aby bolo možné implementovať tento návrh, je potrebné po jeho prijatí príslušne upraviť technické špecifikácie, pretože je potrebné zmeniť jednotný formát. | 2. PRÁVNE PRVKY NÁVRHU | Zhrnutie navrhovaného opatrenia Číslo vízovej nálepky, ktoré sa vytlačí na nálepku počas procesu jej výroby, musí byť prispôsobené novým požiadavkám systému VIS a jeho právnemu základu. Číslo vízovej nálepky v systéme musí byť jedinečné, aby bolo možné identifikovať správny spis žiadosti o udelenie víza, s ktorým sa potom porovnávajú odtlačky prstov počas overovania. | Právny základ Článok 62 ods. 2 písm. b) bod (iii) Zmluvy o ES Počíta sa s účasťou Spojeného kráľovstva a Írska na uplatňovaní tohto opatrenia. Základné nariadenie (ES) č. 1683/95 sa opiera o bývalý článok 100 písm. c) Zmluvy o ES. Po nadobudnutí platnosti Amsterdamskej zmluvy sa tento právny základ nezmenil a nebol ani nahradený, ako tomu bolo v prípade nariadenia (ES) č. 539/2001, ktoré bolo celé prepracované podľa nového právneho základu. V dôsledku toho sa predpokladá, že Spojené kráľovstvo a Írsko sa stále zúčastňujú na uplatňovaní opatrení, ktoré boli prijaté v rámci prvého piliera ešte pred nadobudnutím platnosti Amsterdamskej zmluvy. Preto neboli pridané žiadne úvodné ustanovenia. | Zásada proporcionality Návrh nie je v rozpore so zásadou proporcionality, pretože členské štáty nemôžu samostatne dosiahnuť ten istý výsledok a preto je potrebné prijať opatrenie na úrovni Spoločenstva. | Výber nástrojov | Navrhovaný nástroj: úprava nariadenia (ES) č. 1683/95. | 3. VPLYV NA ROZPOčET | Návrh nemá žiadny vplyv na rozpočet Spoločenstva. | Podrobné vysvetlenie návrhu | Článok 1 Článok 1 obsahuje všetky nevyhnutné zmeny, ktoré je potrebné urobiť v prílohe týkajúce sa plánovanej zmeny sériového čísla na vízovej nálepke. Posledné dve zmeny (v ods. 5 a 6) sa týkajú zmien zavedených nariadením (ES) č. 334/2002[4]. Príloha vtedy nebola upravená, pretože členské štáty vtedy ešte nevyrábali novú vízovú nálepku, takže nebol k dispozícii vzor. Preto zostala príloha k nariadeniu bezo zmien. Teraz je potrebné zosúladiť ju s novým vzorom, ktorý sa nachádza v prílohe. Keďže bol bezpečnostný prvok uvedený bode 1 („znak skladajúci sa z deviatich elíps“) na novom víze nahradený fotografiou, je potrebné nahradiť znenie bodu 1 znením bodu 2a a bod 2a vymazať. Článok 2 Tento článok stanovuje vykonávací rámec. Predpokladá sa, že systém VIS bude pripravený začať fungovať v máji 2009 a začne sa používať keď členské štáty potvrdia, že realizovali potrebné opatrenia. Je dôležité, aby členské štáty používali vízové nálepky s novým číslovaním už od začiatku fungovania systému VIS, aspoň v krajinách, ktoré sú v časovom pláne zavádzania systému uvedené medzi prvými.; „staré“ vízové nálepky bude možné používať v iných regiónoch, ktoré ešte nebudú pripojené k systému VIS. Z tohto dôvodu je vykonávací rámec stanovený na 1. mája 2009, hoci sa zásoby vízových nálepiek môžu používať v regiónoch dosiaľ nepripojených k systému VIS. Po prijatí tohto nariadenia pristúpi Komisia čo najskôr k stanoveniu požadovaných technických špecifikácií, aby sa o nich mohlo čo najskôr rozhodnúť. Technické špecifikácie požadovaným spôsobom upravia jednotný formát tak, že umiestnia kód krajiny priamo pod národné číslo víza (pozri prílohu). 2008/0074 (CNS) Návrh NARIADENIE RADY ktorým sa mení a dopĺňa nariadenie (ES) č. 1683/95 stanovujúce jednotný formát víz, pokiaľ ide o číslovanie víz RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b bod (iii), so zreteľom na návrh Komisie[5], so zreteľom na stanovisko Európskeho parlamentu[6], keďže: (1) Súčasný právny rámec, ktorý bol ustanovený v nariadení (ES) č. 1683/95 z 29. mája 1995 stanovujúcom jednotný formát víz[7], a ďalšie technické špecifikácie, ktoré Komisia prijala 7. februára 1996 a 27. decembra 2000[8], neumožňujú spoľahlivé vyhľadávanie vo Vízovom informačnom systéme zriadenom na základe nariadenia Európskeho parlamentu a Rady (ES) č. [ ] z [ ] o Vízovom informačnom systéme (VIS) a výmene údajov o krátkodobých vízach medzi členskými štátmi (ďalej len „nariadenie o VIS“)[9]. (2) Používaný systém číslovania neposkytuje najmä dostatočné miesto na uvedenie znakov na vízach vydávaných členských štátmi, ktoré zaznamenávajú vysoký počet žiadostí o víza. (3) Potreba zavedenia jednotného a jedinečného čísla vízovej nálepky je preto pre overenie v systéme VIS dôležité. (4) Nariadenie (ES) č. 1683/95 by sa malo zodpovedajúcim spôsobom zmeniť a doplniť. (5) Pokiaľ ide o Island a Nórsko, toto nariadenie rozvíja ustanovenia schengenského acquis v zmysle dohody uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis[10] , ktoré patria do oblasti uvedenej v článku 1 písm. B rozhodnutia Rady 1999/437/ES zo 17. mája 1999 o určitých vykonávacích predpisoch k tejto dohode[11]. (6) Pokiaľ ide o Švajčiarsko, toto nariadenie rozvíja ustanovenia schengenského acquis v zmysle dohody podpísanej medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 písm. G rozhodnutia Rady 1999/437/ES v spojení s článkom 4 ods. 1 rozhodnutia Rady 2004/849/ES[12] a 2004/860/ES[13], PRIJALA TOTO NARIADENIE: Článok 1 Nariadenie (ES) č. 1683/95 sa týmto mení a dopĺňa takto: 1) V článku 2 sa dopĺňa tento odsek 3: “3. V súlade s postupom uvedeným v článku 6 ods. 2 je možné rozhodnúť, že špecifikácie uvedené v článku 2 sú dôverné a nebudú zverejnené. Sprístupniť sa môžu len orgánom, ktoré určil členský štát ako orgány zodpovedné za vytlačenie a osobám riadne splnomocneným členským štátom alebo Komisiou.“ 2) V článku 3 sa odsek 1 vypúšťa. 3) Príloha sa nahrádza prílohou k tomuto nariadeniu. Článok 2 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie . Členské štáty uplatňujú toto nariadenie najneskôr od 1. mája 2009. Členské štáty môžu využiť svoje zásoby zostávajúce na konzulárnych úradoch, ktoré nie sú pripojené k Vízovému informačnému systému (VIS). Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA Vkladá sa tento vzor: [pic] Bezpečnostné prvky 1. Integrovaná fotografia vyhotovená podľa prísnych bezpečnostných noriem. 2. V tomto priestore sa nachádza opticky variabilný znak („kinegram“ alebo podobný znak). V závislosti od uhla pohľadu sa 12 hviezd, písmeno „E“ a zemeguľa stávajú viditeľnými v rozličných veľkostiach a farbách. 3. V tomto priestore sa nachádza logo pozostávajúce z písmena alebo písmen označujúcich vydávajúci členský štát (alebo z „BNL“ v prípade krajín Beneluxu, t. j. Belgicka, Luxemburska a Holandska) s efektom latentného obrazu. Toto logo je svetlé pri vodorovnom držaní a tmavé pri otočení o 90°. Používajú sa tieto logá: A pre Rakúsko, BG pre Bulharsko, BNL pre Benelux, CY pre Cyprus, CZE pre Českú republiku, D pre Nemecko, DK pre Dánsko, E pre Španielsko, EST pre Estónsko, F pre Francúzsko, FIN pre Fínsko, GR pre Grécko, H pre Maďarsko, I pre Taliansko, IRL pre Írsko, LT pre Litvu, LVA pre Lotyšsko, M pre Maltu, P pre Portugalsko, PL pre Poľsko, ROU pre Rumunsko, S pre Švédsko, SK pre Slovensko, SVN pre Slovinsko, UK pre Spojené kráľovstvo. 4. V strede tohto priestoru sa v opticky variabilnom sfarbení nachádza slovo „vízum“ napísané veľkými písmenami. V závislosti od uhla pohľadu má zelenú alebo červenú farbu. 5. Toto políčko obsahuje deväťmiestne národné číslo vízovej nálepky, ktoré je predtlačené. Použije sa osobitný typ písma. 5a. Toto políčko obsahuje kód krajiny pozostávajúci z troch písmen, ako bol stanovený v ICAO dokumente č. 9303 o strojovo snímateľných cestovných dokladoch[14], označujúci vydávajúci štát. „Číslo vízovej nálepky“ tvoria tri písmená kódu krajiny uvedené v políčku 5a a národné číslo uvedené v políčku 5. Rubriky, ktoré je potrebné vyplniť 6. Toto políčko sa začína slovami „platí pre“. Vydávajúci orgán uvedie územie alebo územia, pre ktoré je vízum platné. 7. Toto políčko sa začína slovom „od“ a ďalej v riadku sa objaví slovo „do“. Vydávajúci orgán tu uvedie trvanie platnosti víza. 8. Toto políčko sa začína slovami „druh víza“. Vydávajúci orgán uvedie kategóriu víza v súlade s článkami 5 a 7 tohto nariadenia. Ďalej v riadku sú uvedené slová „počet vstupov“, „dĺžka pobytu“ (t. j. trvanie zamýšľaného pobytu žiadateľa) a opäť „dní“. 9. Toto políčko sa začína slovami „vydané v“ a uvádza sa v ňom miesto vydania. 10. Toto políčko sa začína slovom „dňa“ (za ním vydávajúci orgán uvádza dátum vydania) a ďalej v riadku sa nachádzajú slová „číslo pasu“ (za nimi sa uvádza číslo pasu žiadateľa). 11. Toto políčko sa začína slovami „priezvisko, meno“. 12. Toto políčko sa začína slovom „poznámky“. Vydávajúci orgán v ňom uvádza akékoľvek ďalšie informácie, ktoré považuje za potrebné, a to za predpokladu, že sú v súlade s článkom 4 tohto nariadenia. Nasledujúceho dva a pol riadku sa ponechá k dispozícii na takéto poznámky. 13. Toto políčko obsahuje dôležité počítačovo spracovateľné informácie na uľahčenie kontrol na vonkajšej hranici. Počítačovo spracovateľná časť obsahuje predtlačený text v podtlači označujúci členský štát, ktorý dokument vydal. Tento text nenarúša technické prvky počítačovo spracovateľnej časti alebo jej čitateľnosť. Papier má prirodzenú farbu s červenými a modrými značkami. Slová označujúce políčka sú napísané v angličtine a francúzštine. Vydávajúci štát môže pridať tretí úradný jazyk Spoločenstva. Slovo „vízum“ v hornom riadku môže byť napísané v akomkoľvek úradnom jazyku Spoločenstva. [1] Ú. v. ES L 164, 14.7.1995, s. 1 – 4. [2] Rozhodnutie 2/96 zo 7.2.1996 a rozhodnutie KOM(2000) 4332 z 27.12.2000, neuverejnené. [3] Ú. v. EÚ L 50, 25.2.2003, s. 1 – 10. [4] Ú. v. ES L 53, 23.2.2002, s. 7 – 8. [5] Ú. v. EÚ C [...], [...], s. [...]. [6] Ú. v. EÚ C [...], [...], s. [...]. [7] Ú. v. ES L 164, 14.7.1995, s. 1 – 4. Nariadenie naposledy zmenené a doplnené nariadením (ES) č. 334/2002 (Ú. v. EÚ L 53, 23.2.2002, s. 7). [8] Rozhodnutie 2/96 zo 7.2.1996 a rozhodnutie KOM(2000) 4332 z 27.12.2000, neuverejnené. [9] Ú. v. EÚ L (nariadenie ešte nebolo formálne prijaté). [10] Ú. v. EÚ L 176, 10.7.1999, s. 36. [11] Ú. v. EÚ L 176, 10.7.1999, s. 31. [12] Ú. v. EÚ L 368, 15.12.2004, s. 26 – 27. [13] Ú. v. EÚ L 370, 17.12.2004, s. 78 – 79. [14] S výnimkou Nemecka. ICAO dokument č. 9303 o strojovo snímateľných cestovných dokladoch stanovuje pre Nemecko ako kód krajiny „D“.